पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमितों के लगातार बढ़ती संख्या के कारण जिला स्वास्थ्य विभाग को शव वाहन व एंबुलेंस की कमी महसूस हो रही है। इसको लेकर गुरुवार को सीएस डॉ. राकेश चंद्र सहाय वर्मा ने अधिसूचना जारी किया है। इसमें बताया गया कि वर्तमान में सरकारी व्यवस्था के अंतर्गत एक शव वाहन और 30 एंबुलेंस उपलब्ध है। लेकिन, कोरोना मरीजों की संख्या में हो रही बढ़ोतरी के कारण जिले को एक शव वाहन और एक एंबुलेंस की अतिरिक्त आवश्यकता है। उन्होंने इच्छुक निजी अस्पताल या क्लिनिक के संचालकों से अपने स्तर पर एक एंबुलेंस व एक शव वाहन उपलब्ध कराने की अपील की है।
ताकि कोरोना मरीजों को समय पर अस्पताल पहुंचाने में भूमिका निभाने वाले एंबुलेंस मुहैया हों सकें। बताया कि कोविड मरीजों के लिए सरकारी स्तर पर दो पूरी तरह से शील्ड एंबुलेंस का निर्माण कराया जा रहा है। यह पूरी तरह से कर्वर रहेगा। इससे मरीजों से एंबुलेंस के चालक में संक्रमण फैलने का खतरा न के बराबर होगा। इसमें कोरोना मरीजों के लिए ऑक्सीजन सिलेंडर के अलावा अन्य सारी फर्स्ट एड सुविधा उपलब्ध रहेगी। एंबुलेंस का निर्माण पूरा होते ही आमलोगों को यह सुविधा मिलनी शुरू हो जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn